钦定古今图书集成/方舆汇编/职方典/第1077卷 > 《青龙桥记》赵可与
## 钦定古今图书集成/方舆汇编/职方典/第1077卷 > 《青龙桥记》赵可与

义也。夫杭在汀丛山中，亦闽、广、江、浙之衢，桥之当成
久矣。自夫有杭治，问津者必曰：“唯桥便。”自夫有宪台，
建议者必曰：“唯桥便。”而卒未有能成之者，何哉？才或
有不足，心或有未暇尔。侯大夫起家瓯东，才子为名
进士，为贤部曹。据礼持正。忤权臣意，迁谪岭海，垂二
十年。天子察其贤，迺擢佥闽宪使，镇于杭。公益加感
激，开诚心，布公道，兴学校，明礼义，凡所以康民物而
辑边陲者，无所不至。居期年而政洽，邑之老若幼，无
贤不肖，相率诣庭而以桥请。公慨然曰：“此王政也。”乃
白诸抚按，赀出于河税之赢，而民不“知费，役集于助
义之力而工不告劳。”石梁鳌立，覆楹翚飞，复道行空，
日中为市。鳞鳞然，总总然，盖不知桥之忽然成矣。方
其未桥也，虽或方之舟之，而昼夜之不继，缓急之不
时，人之没溺而死者几何？今公有是役，而宿患悉除。
人固谓桥成之巳晚矣。独其费用广若近奢，喜兴作
若近名，自好者或深“避之，公得无虑及此乎？”余曰：“不
然。士君子之于天下，入则为上、为德，尽言以正天下
之是非，出则为下、为民，悉虑以处天下之利害，一身
之生死祸福，且不暇计，而况于区区小嫌之恤哉？昔
蔡襄守泉州，跨海舆石，建洛阳之桥，凡三百六十馀
丈，非不劳且费也。而当时之孽，其短者岂微其人？襄
屹不”能动，故能以有成。今几千百年，而桥存如故。夫
桥存则襄存也。而唯公之于襄，则千载一人也，其所
就可知也，桥焉已哉！